ประกาศกรมการขนส่งทางบกประกาศกรมการขนส่งทางบกเรื่อง กำหนดหลักเกณฑ์วิธีการ และเงื่อนไขในการให้ความเห็นชอบและการยกเลิกการให้ความเห็นชอบการเป็นผู้ตรวจและทดสอบส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงพ.ศ. ๒๕๕๑[๑] อาศัยอำนาจตามความในข้อ๑๐ ของกฎกระทรวงกำหนดส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงพ.ศ. ๒๕๕๑ อธิบดีกรมการขนส่งทางบกประกาศกำหนดหลักเกณฑ์ วิธีการและเงื่อนไขในการให้ความเห็นชอบและการยกเลิกการให้ความเห็นชอบการเป็นผู้ตรวจและทดสอบส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงไว้ดังต่อไปนี้ข้อ ๑ให้ยกเลิกประกาศกรมการขนส่งทางบก เรื่องกำหนดคุณสมบัติของผู้ตรวจและทดสอบถังและการติดตั้งส่วนควบและเครื่องอุปกรณ์เกี่ยวกับการใช้ก๊าซของรถที่ใช้ก๊าซเป็นเชื้อเพลิงและกำหนดแบบหนังสือรับรองและเครื่องหมายการรับรองการตรวจและทดสอบ ประกาศ ณ วันที่๒๘ มีนาคม ๒๕๒๖ข้อ ๒ในประกาศนี้ผู้ตรวจและทดสอบ หมายความว่าผู้ตรวจและทดสอบส่วนควบและเครื่องอุปกรณ์ที่ใช้ติดตั้งในรถที่ใช้ก๊าซปิโตรเลียมเหลวเป็นเชื้อเพลิงตามกฎหมายว่าด้วยรถยนต์โดยได้รับความเห็นชอบจากกรมการขนส่งทางบกให้เป็น(๑) ผู้ตรวจและทดสอบการติดตั้ง ได้แก่(ก) ผู้ตรวจและทดสอบการติดตั้งที่เป็นผู้ผลิต หมายความว่าผู้ตรวจและทดสอบการติดตั้งที่เป็นผู้ผลิตรถซึ่งตรวจและทดสอบส่วนควบและเครื่องอุปกรณ์และการติดตั้งส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงกับรถที่ผลิตจากโรงงานเป็นครั้งแรกก่อนจดทะเบียน(ข) ผู้ตรวจและทดสอบการติดตั้งทั่วไป หมายความว่าผู้ตรวจและทดสอบการติดตั้งที่ไม่เป็นผู้ผลิตรถซึ่งตรวจและทดสอบส่วนควบและเครื่องอุปกรณ์และการติดตั้งส่วนควบและเครื่องอุปกรณ์ของรถ ที่ใช้ก๊าซปิโตรเลียมเหลวเป็นเชื้อเพลิงกับรถที่ผ่านกระบวนการผลิตเสร็จเรียบร้อยแล้ว(๒) ผู้ตรวจและทดสอบถัง หมายความว่าผู้ซึ่งทำการตรวจและทดสอบถังหรือภาชนะบรรจุก๊าซปิโตรเลียมเหลวที่ติดตั้งในรถที่ใช้ก๊าซปิโตรเลียมเหลวเป็นเชื้อเพลิงเจ้าหน้าที่ผู้ประเมิน หมายความว่าข้าราชการที่ได้รับมอบหมายให้ทำหน้าที่ตรวจประเมินการตรวจและทดสอบ ได้แก่(๑) การตรวจและทดสอบการติดตั้ง หมายความว่าการตรวจและทดสอบส่วนควบและเครื่องอุปกรณ์และการติดตั้งส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงตามกฎหมายว่าด้วยรถยนต์(๒) การตรวจและทดสอบถัง หมายความว่าการตรวจและทดสอบถังหรือภาชนะบรรจุก๊าซปิโตรเลียมเหลวของรถที่ใช้ก๊าซปิโตรเลียมเหลวเป็นเชื้อเพลิงตามกฎหมายว่าด้วยรถยนต์ข้อ ๓ผู้ใดประสงค์จะขอรับหนังสือให้ความเห็นชอบการเป็นผู้ตรวจและทดสอบให้ยื่นคำขอตามแบบที่กรมการขนส่งทางบกกำหนด ดังนี้(๑) ผู้ยื่นคำขอเป็นผู้ตรวจและทดสอบการติดตั้งทั่วไปหรือผู้ตรวจและทดสอบถังที่มีสถานประกอบกิจการอยู่ในเขตกรุงเทพมหานครหรือผู้ยื่นคำขอเป็นผู้ตรวจและทดสอบการติดตั้งที่เป็นผู้ผลิตให้ยื่นต่อสำนักวิศวกรรมและความปลอดภัย กรมการขนส่งทางบก(๒) ผู้ยื่นคำขอเป็นผู้ตรวจและทดสอบการติดตั้งทั่วไปหรือผู้ตรวจและทดสอบถังที่มีสถานประกอบกิจการอยู่ในเขตจังหวัดอื่นนอกจากกรุงเทพมหานครให้ยื่นต่อสำนักงานขนส่งจังหวัดที่สถานที่ประกอบกิจการนั้นตั้งอยู่หรือสำนักวิศวกรรมและความปลอดภัย กรมการขนส่งทางบกข้อ ๔ผู้ขอรับหนังสือให้ความเห็นชอบการเป็นผู้ตรวจและทดสอบการติดตั้งที่เป็นผู้ผลิตจะต้องเป็นห้างหุ้นส่วนสามัญจดทะเบียนห้างหุ้นส่วนจำกัด บริษัทจำกัด หรือบริษัทมหาชนจำกัด โดยยื่นคำขอตามแบบที่กรมการขนส่งทางบกกำหนดพร้อมด้วยเอกสารหลักฐาน ดังนี้(๑) สำเนาทะเบียนการค้า(๒) สำเนาหนังสือรับรองของสำนักงานทะเบียนหุ้นส่วนบริษัทที่มีอายุไม่เกิน ๖เดือน(๓) สำเนาทะเบียนบ้าน และสำเนาบัตรประจำตัวประชาชนของผู้ยื่นคำขอหรือผู้มีอำนาจลงนาม หรือหลักฐานการมอบอำนาจ(๔)หนังสือที่แสดงถึงอำนาจหน้าที่ของบุคลากรที่เกี่ยวข้องกับการตรวจและทดสอบ(๕) เอกสารแสดงขั้นตอน วิธีการตรวจและทดสอบข้อ ๕ผู้ใดประสงค์จะขอรับหนังสือให้ความเห็นชอบการเป็นผู้ตรวจและทดสอบการติดตั้งทั่วไปและผู้ตรวจและทดสอบถัง ให้ยื่นคำขอตามแบบที่กรมการขนส่งทางบกกำหนดพร้อมด้วยเอกสารหลักฐาน ดังนี้(๑) บุคคลธรรมดา(ก) สำเนาทะเบียนบ้าน และสำเนาบัตรประจำตัวประชาชน(ข) หนังสือที่แสดงถึงหน้าที่ของบุคลากรที่เกี่ยวข้องกับการตรวจและทดสอบ(ถ้ามี)(ค) เอกสารแสดงขั้นตอน วิธีการตรวจและทดสอบ(ง) เอกสารเกี่ยวกับสถานที่ตรวจและทดสอบ ได้แก่หลักฐานแสดงกรรมสิทธิ์หรือสิทธิการใช้สถานที่ แผนที่แสดงที่ตั้ง ภาพแบบอาคารและพื้นที่ตรวจและทดสอบโดยแสดงขนาดสัดส่วนที่ชัดเจนและภาพถ่ายสถานที่ตรวจและทดสอบ(จ) รายละเอียดเกี่ยวกับส่วนควบและเครื่องอุปกรณ์(ฉ) เอกสารเกี่ยวกับวิศวกรผู้ทำการตรวจและทดสอบ ได้แก่สำเนาบัตรประจำตัวประชาชน สำเนาใบอนุญาตเป็นผู้ประกอบวิชาชีพวิศวกรรมควบคุม(ช) อัตราค่าบริการตรวจและทดสอบ(๒) ห้างหุ้นส่วนสามัญจดทะเบียน ห้างหุ้นส่วนจำกัด บริษัทจำกัดหรือบริษัทมหาชนจำกัด(ก) สำเนาทะเบียนการค้า(ข) สำเนาหนังสือรับรองของสำนักงานทะเบียนหุ้นส่วนบริษัทที่มีอายุไม่เกิน ๖เดือน(ค) สำเนาทะเบียนบ้าน และสำเนาบัตรประจำตัวประชาชนหรือผู้มีอำนาจลงนามหรือหลักฐานการมอบอำนาจ(ง) เอกสารแสดงขั้นตอน วิธีการตรวจและทดสอบ(จ) เอกสารเกี่ยวกับสถานที่ตรวจและทดสอบ ได้แก่ หลักฐานแสดงกรรมสิทธิ์หรือสิทธิการใช้สถานที่ แผนที่แสดงที่ตั้งภาพแบบอาคารและพื้นที่ตรวจและทดสอบโดยแสดงขนาดสัดส่วนที่ชัดเจนและภาพถ่ายสถานที่ตรวจและทดสอบ(ฉ) รายละเอียดเกี่ยวกับส่วนควบและเครื่องอุปกรณ์(ช) เอกสารเกี่ยวกับวิศวกรผู้ทำการตรวจและทดสอบ ได้แก่สำเนาบัตรประจำตัวประชาชน สำเนาใบอนุญาตเป็นผู้ประกอบวิชาชีพวิศวกรรมควบคุม(ซ) อัตราค่าบริการตรวจและทดสอบ(๓) ส่วนราชการ รัฐวิสาหกิจ หรือสถาบันการศึกษา(ก) หนังสือมอบอำนาจของส่วนราชการ รัฐวิสาหกิจ หรือสถาบันการศึกษาให้ดำเนินการยื่นขอหนังสือให้ความเห็นชอบการเป็นผู้ตรวจและทดสอบ(ข)โครงสร้างองค์กรที่แสดงถึงอำนาจหน้าที่ของบุคลากรที่เกี่ยวข้องกับการตรวจและทดสอบ(ค) เอกสารแสดงขั้นตอน วิธีการตรวจและทดสอบ(ง) เอกสารเกี่ยวกับสถานที่ตรวจและทดสอบ ได้แก่ แผนที่แสดงที่ตั้งภาพแบบอาคาร และพื้นที่ตรวจและทดสอบโดยแสดงขนาดสัดส่วนที่ชัดเจนและภาพถ่ายสถานที่ตรวจและทดสอบ(จ) รายละเอียดเกี่ยวกับส่วนควบและเครื่องอุปกรณ์(ฉ) เอกสารเกี่ยวกับวิศวกรผู้ทำการตรวจและทดสอบ ได้แก่สำเนาบัตรประจำตัวประชาชน สำเนาใบอนุญาตเป็นผู้ประกอบวิชาชีพวิศวกรรมควบคุม(ช) อัตราค่าบริการตรวจและทดสอบข้อ ๖ผู้ขอรับหนังสือให้ความเห็นชอบเป็นผู้ตรวจและทดสอบต้องไม่เคยถูกลงโทษทางจรรยาบรรณแห่งข้อบังคับสภาวิศวกรว่าด้วยจรรยาบรรณแห่งวิชาชีพวิศวกรรมและการประพฤติผิดจรรยาบรรณอันจะนำมาซึ่งความเสื่อมเสียเกียรติศักดิ์แห่งวิชาชีพ พ.ศ. ๒๕๔๓และจะต้องไม่เป็นผู้ถูกยกเลิกการให้ความเห็นชอบการเป็นผู้ตรวจและทดสอบเว้นแต่พ้นระยะเวลาการถูกยกเลิกมาแล้วไม่น้อยกว่า ๓ ปีข้อ ๗ผู้ขอรับหนังสือให้ความเห็นชอบการเป็นผู้ตรวจและทดสอบการติดตั้งทั่วไปต้องมี(๑) อาคารสถานที่ที่มีลักษณะดังนี้(ก) ตัวอาคารมีความมั่นคงแข็งแรง ถาวร(ข) พื้นที่ที่ใช้ในการตรวจและทดสอบ ต้องเป็นพื้นราบที่สะดวกเพียงพอและมีความปลอดภัยในการทำงาน ขนาดไม่น้อยกว่า ๔๐ ตารางเมตร ความกว้างไม่น้อยกว่า๓.๕๐ เมตร(ค) มีทางเข้า - ออกของรถที่จะเข้ารับบริการตรวจและทดสอบที่สะดวก ปลอดภัย(ง) มีการกำหนดพื้นที่อันตรายและป้ายคำเตือนบ่งชี้เขตต่าง ๆอย่างชัดเจนและเหมาะสม(จ) มีพื้นที่จอดรถสำหรับรอการตรวจและทดสอบได้อย่างน้อย ๒ คัน(๒) วิศวกรผู้ทำการตรวจและทดสอบการติดตั้งที่มีความรู้และความสามารถในการตรวจและทดสอบการติดตั้งซึ่งมีคุณสมบัติดังนี้(ก) ต้องได้รับใบอนุญาตเป็นผู้ประกอบวิชาชีพวิศวกรรมควบคุมสาขาวิศวกรรมเครื่องกล และมีประสบการณ์ทำงานไม่น้อยกว่า ๓ ปี(ข) ผ่านการฝึกอบรมหลักสูตรผู้ตรวจและทดสอบการติดตั้งของกรมการขนส่งทางบกหรือหลักสูตรของหน่วยงานอื่นที่กรมการขนส่งทางบกเห็นชอบหรือผ่านการทดสอบจากกรมการขนส่งทางบก(ค)ต้องไม่เป็นวิศวกรผู้ทำการตรวจและทดสอบการติดตั้งให้กับผู้ตรวจและทดสอบการติดตั้งรายอื่น(ง) ไม่เคยถูกลงโทษทางจรรยาบรรณแห่งข้อบังคับสภาวิศวกรว่าด้วยจรรยาบรรณแห่งวิชาชีพวิศวกรรมและการประพฤติผิดจรรยาบรรณอันจะนำมาซึ่งความเสื่อมเสียเกียรติศักดิ์แห่งวิชาชีพ พ.ศ. ๒๕๔๓หรือถูกยกเลิกการเป็นผู้ตรวจและทดสอบ(๓) เครื่องมือ เครื่องใช้และสิ่งอำนวยความสะดวกที่เหมาะสมและเพียงพออย่างน้อย ดังนี้(ก) เครื่องยก บ่อ หรืออุปกรณ์อำนวยความสะดวกอื่นใดเพื่อใช้ในการตรวจสภาพใต้ท้องรถได้อย่างปลอดภัยโดยผู้ปฏิบัติงานต้องสามารถทำงานในลักษณะยืนได้(ข) เครื่องตรวจวัดก๊าซรั่ว (gas detector)(ค) เทปวัดระยะ(ง) เครื่องมือวัดละเอียด เช่น เวอร์เนียคาลิเปอร์ (vernier caliper)(จ) มาตรวัดความดัน (pressure gauge) ที่มีความผิดพลาดไม่เกินร้อยละ + 1(ฉ) นาฬิกาจับเวลา(ช) เครื่องดับเพลิงที่เหมาะสม ขนาดบรรจุไม่น้อยกว่า ๖ กิโลกรัม อย่างน้อย๒ ถังข้อ ๘ผู้ขอรับหนังสือให้ความเห็นชอบการเป็นผู้ตรวจและทดสอบถัง ต้องมี(๑) อาคารสถานที่ที่มีลักษณะตามข้อ ๗ (๑)(๒)วิศวกรผู้ทำการตรวจและทดสอบถังที่มีความรู้และความสามารถในการตรวจและทดสอบถังซึ่งมีคุณสมบัติดังนี้(ก) ผู้ตรวจและทดสอบถังที่เป็นบุคคลธรรมดา ห้างหุ้นส่วนสามัญจดทะเบียนห้างหุ้นส่วนจำกัด บริษัทจำกัด หรือบริษัทมหาชนจำกัด วิศวกรผู้ทำการตรวจและทดสอบถังต้องได้รับใบอนุญาตเป็นผู้ประกอบวิชาชีพวิศวกรรมควบคุมสาขาวิศวกรรมเครื่องกล ประเภทสามัญวิศวกรขึ้นไป(ข) ผู้ตรวจและทดสอบถังที่เป็นส่วนราชการ รัฐวิสาหกิจ หรือสถาบันการศึกษาวิศวกรผู้ทำการตรวจและทดสอบถังต้องได้รับใบอนุญาตเป็นผู้ประกอบวิชาชีพวิศวกรรมควบคุม สาขาวิศวกรรมเครื่องกลและเป็นเจ้าหน้าที่ของหน่วยงานนั้น(๓) เครื่องมือ เครื่องใช้และสิ่งอำนวยความสะดวกที่เหมาะสมและเพียงพอดังนี้(ก) เครื่องทดสอบความหนาของถังแบบไม่ทำลาย (non-destructive thickness tester)(ข) เครื่องสูบน้ำแรงดันสูง(ค) ถังน้ำ (water jacket)(ง) กระบอกตวงน้ำ(จ) มาตรวัดความดัน (pressure gauge) ที่มีความผิดพลาดไม่เกินร้อยละ + 1(ฉ) เครื่องชั่ง ที่มีความผิดพลาดไม่เกินร้อยละ + 0.5(ช) เครื่องมือวัดละเอียด เช่น เวอร์เนียคาลิเปอร์ (vernier caliper)ข้อ ๙เมื่อได้รับคำขอตามข้อ ๓ ให้ดำเนินการดังนี้(๑)ให้เจ้าหน้าที่ผู้รับคำขอตรวจสอบเอกสารหลักฐานประกอบคำขอว่าครบถ้วนถูกต้องหรือไม่หากไม่ครบถ้วนถูกต้องให้แจ้งให้ผู้ยื่นคำขอไปดำเนินการแก้ไขภายใน ๔๕ วันนับแต่วันได้รับหนังสือแจ้งให้แก้ไขและหากคำขอและเอกสารหลักฐานครบถ้วนถูกต้องให้ดำเนินการต่อไป(๒) มีหนังสือแจ้งการให้ความเห็นชอบในหลักการให้ผู้ยื่นคำขอทราบและให้ผู้ยื่นคำขอแจ้งนัดหมายให้เจ้าหน้าที่ไปตรวจประเมิน ณ สถานประกอบกิจการภายใน๑๘๐ วัน นับแต่วันที่ได้รับหนังสือหากไม่แจ้งภายในกำหนดให้ถือว่าคำขอนั้นสิ้นสุดลง(๓) ให้เจ้าหน้าที่ผู้ประเมินออกไปยังสถานประกอบกิจการของผู้ยื่นคำขอเพื่อตรวจสอบความถูกต้องตามที่กำหนดไว้ในข้อ ๗ และข้อ ๘ หากพบข้อบกพร่องให้แจ้งผู้ยื่นคำขอทราบและดำเนินการแก้ไขให้แล้วเสร็จ ภายในระยะเวลาที่กำหนด(๔) ในกรณีที่ผู้ยื่นคำขอไม่ดำเนินการใด ๆที่เกี่ยวข้องกับการขอรับการให้ความเห็นชอบภายในระยะเวลากำหนดหรือไม่แก้ไขข้อบกพร่องตาม (๓) กรมการขนส่งทางบกจะพิจารณายกเลิกคำขอโดยการแจ้งการยกเลิกคำขอเป็นหนังสือให้ผู้ยื่นคำขอทราบ(๕) เมื่อเจ้าหน้าที่ผู้ประเมินตรวจสอบความถูกต้องตามที่กำหนดไว้ในข้อ ๗และข้อ ๘ เสร็จแล้วและเห็นว่าผู้ยื่นคำขอผ่านการประเมินตามหลักเกณฑ์ที่กำหนดให้นำเสนออธิบดีเพื่ออนุมัติและออกหนังสือให้ความเห็นชอบให้กับผู้ยื่นคำขอตามแบบที่กำหนดท้ายประกาศนี้ข้อ ๑๐กรมการขนส่งทางบกจะทำการประเมินความสามารถหรือตรวจสอบการปฏิบัติตามกฎหมายระเบียบ ประกาศที่เกี่ยวข้องกับการตรวจและทดสอบ ตลอดจนการดำเนินกิจการของผู้ตรวจและทดสอบที่ได้รับความเห็นชอบไปแล้วได้โดยไม่ต้องแจ้งให้ทราบล่วงหน้าโดยผู้ตรวจและทดสอบต้องอำนวยความสะดวกแก่อธิบดีหรือผู้ที่อธิบดีมอบหมายในการเข้าประเมินหรือตรวจสอบข้อ ๑๑ผู้ตรวจและทดสอบต้องเก็บสำเนาหนังสือรับรองการตรวจและทดสอบ และรายละเอียดการตรวจและทดสอบไว้ที่สถานประกอบกิจการให้พร้อมสำหรับการตรวจสอบของกรมการขนส่งทางบกเป็นระยะเวลาไม่น้อยกว่า ๕ ปีข้อ ๑๒ผู้ตรวจและทดสอบต้องจัดให้มีสิ่งต่อไปนี้แสดงให้ผู้รับบริการเห็นอย่างชัดเจน(๑) เครื่องหมายแสดงสถานตรวจรถใช้ก๊าซปิโตรเลียมเหลวเป็นเชื้อเพลิงตามแบบและขนาดท้ายประกาศนี้(๒) ป้ายแสดงชื่อสถานตรวจรถใช้ก๊าซปิโตรเลียมเหลวเป็นเชื้อเพลิง คำว่า ผู้ตรวจและทดสอบการติดตั้ง หรือ ผู้ตรวจและทดสอบถัง แล้วแต่กรณี พร้อมข้อความ โดยได้รับความเห็นชอบจากกรมการขนส่งทางบก เลขที่..................(๓) หนังสือให้ความเห็นชอบการเป็นผู้ตรวจและทดสอบที่ได้รับจากกรมการขนส่งทางบกตามแบบท้ายประกาศนี้(๔) วัน และเวลาที่ให้บริการตรวจและทดสอบ(๕) ชื่อ และรูปถ่ายวิศวกรผู้ทำการตรวจและทดสอบที่ปฏิบัติงานในวันและเวลาตาม (๔)(๖) อัตราค่าบริการตรวจและทดสอบการติดตั้ง หรืออัตราค่าบริการตรวจและทดสอบถังตามที่ระบุไว้ในคำขอข้อ ๑๓ผู้ตรวจและทดสอบที่ประสงค์จะเปลี่ยนแปลง แก้ไขเกี่ยวกับสถานที่ประกอบกิจการหรือบุคลากรที่เกี่ยวข้องกับการตรวจและทดสอบให้แตกต่างไปจากที่ได้รับความเห็นชอบให้ยื่นคำขอต่อสำนักวิศวกรรมและความปลอดภัย กรมการขนส่งทางบกหรือสำนักงานขนส่งจังหวัดที่สถานประกอบกิจการนั้นตั้งอยู่เพื่อขอรับความเห็นชอบก่อนที่จะมีการเปลี่ยนแปลงหรือแก้ไข แล้วแต่กรณีข้อ ๑๔ผู้ตรวจและทดสอบซึ่งประสงค์จะขอต่ออายุหนังสือให้ความเห็นชอบการเป็นผู้ตรวจและทดสอบให้ยื่นคำขอตามแบบที่กรมการขนส่งทางบกกำหนดพร้อมด้วยหนังสือให้ความเห็นชอบหรือใบแทนก่อนวันที่หนังสือให้ความเห็นชอบสิ้นอายุอย่างน้อย ๓๐ วัน แต่ทั้งนี้ ต้องไม่ก่อน๙๐ วันข้อ ๑๕ผู้ตรวจและทดสอบซึ่งประสงค์จะขอยกเลิกการเป็นผู้ตรวจและทดสอบให้แจ้งกรมการขนส่งทางบกทราบล่วงหน้าไม่น้อยกว่า ๑๕ วันข้อ ๑๖ในกรณีหนังสือให้ความเห็นชอบการเป็นผู้ตรวจและทดสอบสูญหาย ถูกทำลายหรือชำรุดในสาระสำคัญให้ผู้ได้รับหนังสือให้ความเห็นชอบการเป็นผู้ตรวจและทดสอบยื่นคำขอรับใบแทนหนังสือให้ความเห็นชอบตามแบบที่กรมการขนส่งทางบกกำหนด พร้อมด้วยหลักฐานการแจ้งความ (ถ้ามี)และหนังสือให้ความเห็นชอบที่ชำรุดนั้นในการออกใบแทนหนังสือให้ความเห็นชอบให้เป็นไปตามแบบหนังสือให้ความเห็นชอบเดิม แต่ให้ระบุ ใบแทน ไว้ที่ด้านหน้าด้วยข้อ ๑๗หนังสือให้ความเห็นชอบการเป็นผู้ตรวจและทดสอบเป็นสิทธิเฉพาะตัวของผู้ได้รับความเห็นชอบไม่สามารถโอนให้แก่ผู้อื่นได้ข้อ ๑๘เมื่อปรากฏว่าผู้ตรวจและทดสอบไม่ปฏิบัติตามหลักเกณฑ์ วิธีการและเงื่อนไขที่กรมการขนส่งทางบกประกาศกำหนด ให้กรมการขนส่งทางบกมีอำนาจตักเตือนระงับใช้หนังสือให้ความเห็นชอบการเป็นผู้ตรวจและทดสอบชั่วคราว หรือยกเลิกหนังสือให้ความเห็นชอบการเป็นผู้ตรวจและทดสอบนั้นได้ทั้งนี้ตั้งแต่บัดนี้เป็นต้นไปประกาศ ณ วันที่ ๒๑ตุลาคม พ.ศ. ๒๕๕๑ชัยรัตน์ สงวนชื่อรองอธิบดีรักษาราชการแทนอธิบดีกรมการขนส่งทางบก[เอกสารแนบท้าย]๑.หนังสือให้ความเห็นชอบการเป็นผู้ตรวจและทดสอบส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิง๒.เครื่องหมายแสดงสถานที่ตรวจและทดสอบรถที่ใช้ก๊าซปิโตรเลียมเหลวเป็นเชื้อเพลิง(ดูข้อมูลจากภาพกฎหมาย)วัชศักดิ์/ผู้จัดทำ๒๓ ธันวาคม ๒๕๕๑โชติกานต์/ปรับปรุง๒๔ สิงหาคม ๒๕๕๘[๑] ราชกิจจานุเบกษา เล่ม ๑๒๕/ตอนพิเศษ ๑๙๐ ง/หน้า ๙๐/๑๗ ธันวาคม ๒๕๕๑